Jongman sterf in mesaanval op Clifton-strandClifton Foto: wallpaperweb.org ’n Man is dood en sy vriend ernstig beseer nadat hulle Saterdagaand op Clifton se Derde Strand in Kaapstad met ’n mes aangeval is. Lt. André Traut, woordvoerder van die polisie, het gesê die voorval het omstreeks 21:30 plaasgevind. Volgens Traut het verdagtes die twee mans beroof waarna albei met ’n mes gesteek is. Een van die mans, vermoedelik in sy 20’s, het in die voorval omgekom, terwyl die ander man vir mediese behandeling in ’n hospitaal opgeneem is. Niemand is in verband met die voorval in hegtenis geneem nie. Die ondersoek duur voort.